text: नई दिल्ली। कर्नाटक के सीएम की शपथ लेने पर एचडी कुमारस्वामी और उपमुख्यमंत्री जी. परमेश्वरा को प्रधानमंत्री मोदी ने बधाई दी है। पीएम मोदी ने कुमारस्वामी से फोन पर बात कर उनको बधाई और शुभकामनाएं दीं। बेंगलुरू में शाम साढ़े चार बजे एचडी कुमारस्वामी ने मुख्यमंत्री पद की शपथ ली। एचडी कुमारस्वामी के साथ कांग्रेस नेता जी. परमेश्वरा ने उपमुख्यमंत्री पद की शपथ ली है। उनके शपथ ग्रहण में देशभर से विपक्ष के नेता शामिल हुए।